钦定古今图书集成/明伦汇编/氏族典/第093卷 > 《廖用贤尚友录》 > 俞士悦
## 钦定古今图书集成/明伦汇编/氏族典/第093卷 > 《廖用贤尚友录》 > 俞士悦

按《长洲县志》：“士悦，字仕朝，永乐乙未进士。擢监察御
史，升湖广按察副史。纲纪振肃，贪浊悉自引去。秩满，
陞浙江参政，发奸摘伏，豪猾破胆。正统壬戌，倭寇犯
境，士悦城”澉二浦以备，至今赖之。寻升河南右布
政使。甫三日，召还，升大理寺卿。己巳之变，升右副都
御史，留守京师。协都督卫颖帅师六万守德胜、安定
二门。昼夜筹画，甲胄未尝去体。事平，升刑部尚书，进
太子太保。天顺改元，谪戍辽东。成化初，赦还，复其官，
卒。